CELEX: 32010D0616
Language: sl
Date: 2010-10-07 00:00:00
Title: 2010/616/EU: Sklep Sveta z dne 7. oktobra 2010 o sklenitvi Sporazuma med Evropsko unijo in Japonsko o medsebojni pravni pomoči v kazenskih zadevah

15.10.2010   
            
            
               SL
            
            
               Uradni list Evropske unije
            
            
               L 271/3
            
         SKLEP SVETA
   z dne 7. oktobra 2010
   o sklenitvi Sporazuma med Evropsko unijo in Japonsko o medsebojni pravni pomoči v kazenskih zadevah
   (2010/616/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 82(1)(d) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet z dne 26.–27. februarja 2009 je pooblastil predsedstvo, da se s pomočjo Komisije začne pogajati o sporazumu med Evropsko unijo in Japonsko o medsebojni pravni pomoči v kazenskih zadevah.
            
         
               (2)
            
            
               V skladu s Sklepom Sveta 2010/88/SZVP/PNZ z dne 30. novembra 2009 je bil Sporazum med Evropsko unijo in Japonsko o medsebojni pravni pomoči v kazenskih zadevah (v nadaljnjem besedilu: Sporazum), s pridržkom njegove sklenitve, podpisan 30. novembra in 15. decembra 2009.
            
         
               (3)
            
            
               Sporazum še ni bil sklenjen. Lizbonska pogodba je začela veljati 1. decembra 2009, zato postopke, ki jih mora opraviti Unija za sklenitev Sporazuma, ureja člen 218 Pogodbe o delovanju Evropske unije.
            
         
               (4)
            
            
               Sporazum bi bilo treba odobriti.
            
         
               (5)
            
            
               V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, sta ti državi članici uradno izrazili željo, da sodelujeta pri sprejetju in uporabi tega sklepa.
            
         
               (6)
            
            
               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato zanjo ni zavezujoč niti ga ne uporablja –
            
         SPREJEL NASLEDNJI SKLEP:
   Člen 1
   Sporazum med Evropsko unijo in Japonsko o medsebojni pravni pomoči v kazenskih zadevah (1) je s tem odobren v imenu Unije.
   Člen 2
   Predsednik Sveta je pooblaščen za imenovanje oseb, pooblaščenih da v imenu Unije izmenjajo listine o odobritvi iz člena 31(1) Sporazuma, ki je za Unijo zavezujoč (2).
   Člen 3
   Ta sklep začne veljati na dan sprejetja.
   Člen 4
   Ta sklep se objavi se v Uradnem listu Evropske unije.
   
      V Luxembourgu, 7. oktobra 2010
      
         
            Za Svet
         
         
            Predsednik
         
         M. WATHELET
      
   
   
      (1)  Besedilo Sporazuma je bilo objavljeno v UL L 39, 12.2.2010, str. 20.
   
      (2)  Generalni sekretariat Sveta objavi datum začetka veljavnosti Sporazuma v Uradnem listu Evropske unije.